Anna Ivanovna
Store norske leksikon,Historie,Verdens historie og samtidshistorie,Europa,Russland og Sovjetunionens historie,Russlands eldre historie
Anna Ivanovna var russisk keiserinne fra 1730 til 1740. Hun var datter av Peter den stores halvbror Ivan 5.
I 1710 ektet Anna hertug Fredrik Vilhelm av Kurland, som døde i 1711. I 1730 etterfulgte hun Peter 2 som Russlands hersker, og styrte fullstendig despotisk ved hjelp av sin yndling Biron.Under den polske arvefølgekrig i 1733–1735 hjalp hun den polske kongen og tysk-romerske kurfyrsten August 3. I 1736–1739 førte Anna en seierrik krig mot Tyrkia. Les mer i Store norske leksikon Statsoverhoder i Russland Russlands historie